«Күрәзәчегә сезнең турыда сөйләдем, сезгә сихер ясалган, көчле сихер...»

	Кечкенәдән үк чегәннәр күрсәм яки авылга чегәннәр килгән дисәләр, ут янып торган кара чәчле, кара күзле бу халыктан уттан курыккандай курка идем. Алдакчы, бур дип сөйләгәннәре буенча алардан курку хәзерге көнгә хәтле бетмәде. Киноларда чегәннәрнең тормышын, аларның холык-фигылен, яшәү рәвешләрен идеальләштереп күрсәтәләрдер, күрәсең. 	 «Табор уходит в небо» киносын карагач, минем аларга карашым бөтенләй башка – уңай якка үзгәрде, ләкин ул кинодан караган геройларга карата вакытлыча мәхәббәт кенә булгандыр. Беркайчан да үземнең киләчәгемне белергә теләгем дә, күрәзәчегә бару уем да булмады. Беркөнне яңа телевизор алып кайттык та, пультка басып төрле каналларны карап утырганда, махсус гел шул күрәзәчеләр, күрәзәчелек белән шөгыльләнүче каналга тап булдым. Бер күрәзәчегә туры эфирдан сораулар бирәләр, ул шул мизгелдә аларга җавап бирә. Шалтыраткан кеше турында бөтен мәгълүматны белүләре таң калдырды мине. Тукта әле, минәйтәм, минем авыруларым турында да белеп әйтмәсме икән, бәлки дәвалау чараларын әйтер дигән уй белән, мин дә телефон номерын җыйдым. Күпме генә шалтыратсам да, җавап бирүче булмады. Бәхетле кешеләр генә эләгәдер инде бу туры эфирга дип, кәефем кырылды. Ә ничәдер көн үткәч, минем телефонда ят номер. 
	---	
Шәһри Казан

	№ --- | 09.12.2023	


